Es presenta a Alaquàs el congrés internacional "Política, Empresa i Societat. Un camí cap a la conciliació"
09/11/2007 14:47:00

# Es presenta a Alaquàs el congrés internacional "Política, Empresa i Societat. Un camí cap a la conciliació"

*   09/11/2007 14:47:00
*   [Imprimir](#)
*   Compartir
*    https://www.alaquas.org/documento.asp?id\_do=10282

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10282%2F0&title=Ajuntament%20d%27Alaqu%C3%A0s.%20Premsa.Es%20presenta%20a%20Alaqu%C3%A0s%20el%20congr%C3%A9s%20internacional%20%22Pol%C3%ADtica%2C%20Empresa%20i%20Societat.%20Un%20cam%C3%AD%20cap%20a%20la%20conciliaci%C3%B3%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10282/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10282/10282_Form_4.jpg)](https://www.alaquas.org/ficheros/documentos/2007/2/10282/10282_Form_10.jpg "<a href='https://www.alaquas.org/ficheros/documentos/2007/2/10282/10282_Form_10.jpg' target=_blank><i class='fa fa-external-link' aria-hidden='true'></i>.Es presenta a Alaquàs el congrés internacional \"Política, Empresa i Societat. Un camí cap a la conciliació\"</a>")

Aquesta activitat s'emmarca dins del projecte Concilia Alaquàs adjudicat a l'Ajuntament d'Alaquàs pel Fons Social Europeu a través de la Iniciativa Comunitària Equal i té com a objectiu aconseguir la plena implicació dels homes en la conciliació de la vida familiar i professional

Hui divendres dia 9 de novembre s'ha presentat el congrés "Política, Empresa i Societat. Un camí cap a la conciliació" posat en marxa per l'Ajuntament d'Alaquàs i confinançat pel Fons Social Europeu a través de la Iniciativa Comunitària Equal.

L'objectiu d'aquest projecte, en el què a més de l'Ajuntament d'Alaquàs col·laboren l'Agrupació Comarcal d'Empresaris, l'Associació d'Ames de Casa d'Alaquàs i les associacions de Mares i Pares de la ciutat, a través del Consell Escolar Municipal, és aconseguir la plena igualtat entre homes i dones en tots els àmbits, permetent la plena incorporació de la dona al mercat laboral i augmentar la seua autonomia econòmica i igualtat efectiva, en línia amb la política municipal desenvolupada per l'Ajuntament per tal de millorar les condicions de vida dels homes i les dones d'Alaquàs.

En l'acte de d'inauguració d'aquest congrés, que s'ha celebrat a les 10:30 hores del matí al Castell d'Alaquàs, ha estat present l'Alcalde d'Alaquàs, Jorge Alarte, acompanyat de la Regidora d'Educació i Cultura, Elvira García, de la Regidora de Participació de la Dona, Xelo Marín, el President de l'Agrupació Comarcal d'Empresaris Alaquàs-Aldaia, Àngel Miguel Martí i la Presidenta de l'Associació d'Ames de Casa d'Alaquàs, Berta Jordà.

L'Alcalde d'Alaquàs ha donat la benvinguda a totes les persones assistents i ha destacat la importància de fer d'aquesta iniciativa un projecte internacional, a través del qual crear xarxes socials cada vegada més àmplies i fortes. Ha posat especial rellevància en aquesta iniciativa emmarcada dins del conjunt de polítiques desenvolupades per l'Ajuntament encaminades a dotar de major quotes de benestar a les ciutadanes d'Alaquàs.

Després de les intervencions s'han presentat a través de les seues representants, els Projectes dels Socis Transnacionals provinents d'Itàlia i França que han participat en aquesta iniciativa: TEMPO-Itàlia i Marguerite-França.

El congrés "Política, Empresa i Societat. Un camí cap a la conciliació" té una àmplia programació que es desenvoluparà al llarg dels dies 9 i 10 de novembre, en la què es parlarà sobre conciliació i mesures per a les i els professionals autònoms en el nou estatut i sobre la Llei d'Igualtat i Llei de Dependència entre altres temes.

Concilia Alaquàs és un projecte amb el qual l'Ajuntament, amb la cofinançació del Fons Social Europeu, pretén posar els medis adequats per assolir plenament una societat igualitària on les dones i els homes tinguen els mateixos drets i obligacions. D'entre les activitats que s'han desenvolupat en aquest projecte destaquen les actuacions centrades en l'entorn escolar, on s'ha treballat la igualtat d'oportunitats per tal de trencar amb estereotips de gènere i aconseguir el ple equilibri en el repartiment de les responsabilitats domèstiques i familiars entre les veïnes i els veïns d'Alaquàs, que han tingut l'oportunitat de participar en diferents tallers, conferències de sensibilització i dinamització, entre altres activitats.